Ladislav Nagy

**Ladislav Nagy** (* 1. jún 1979, Košice) je bývalý slovenský hokejový útočník, od sezóny 2016/17 pôsobil v tíme HC Košice. Svoju kariéru ukončil na domácich majstrovstvách sveta v ľadovom hokeji 2019 zápasom proti Dánsku 21. mája 2019 v domovskej Steel Aréne – Košickom štadióne Ladislava Trojáka.

## Klubový hokej
S hokejom začínal v rodnom meste, v klube HC Košice, kde sa už ako 18-ročný dostal do extraligového tímu. V roku 1997 ho draftoval v siedmom kole z celkového 177. miesta klub NHL – St. Louis Blues. Od sezóny 1998/99 hral v zámorí, spočiatku za Halifax Mooseheads v juniorskej súťaži QMJHL. Väčšinu nasledujúceho ročníka odohral za Worcester Ice Cats v AHL, no zároveň debutoval v NHL, keď za St. Louis Blues odohral 11 zápasov v základnej časti a 6 zápasov v play-off. V priebehu nasledujúcej sezóny ho klub vymenil do Phoenixu Coyotes, kde sa zaradil medzi trojicu najproduktívnejších hráčov.

[left|thumb|Ladislav Nagy v drese [Los Angeles Kings (2007).]]

Počas Lockoutu v NHL (2004/05) hral v extraligových Košiciach a vo švédskej Elitserien za mužstvo Mora IK. Ďalší rok hral opäť za Phoenix Coyotes, nastúpil na 51 zápasov, v ktorých zaznamenal 56 bodov (15+41). Sezónu 2006/07 začínal vo Phoenixe, odkiaľ bol vo februári vymenený do Dallasu. V Dallase odohral 27 zápasov, v ktorých zaznamenal 15 bodov za 5 gólov a 10 asistencií. Po skončení sezóny sa stal neobmedzeným voľným hráčom a pred ročníkom 2007/08 podpísal ročný kontrakt s Los Angeles Kings. Po ôsmich sezónach strávených v NHL, kde odohral 435 stretnutí, v ktorých strelil 115 gólov a zaznamenal 311 bodov sa rozhodol pre návrat do Európy.

[thumb|Ladislav Nagy v drese [HC Slovan Bratislava (2016).]]

V auguste 2008 podpísal dvojročnú zmluvu s mužstvom KHL – Severstaľ Čerepovec. Počas dvoch sezón v ruskom klube však nenaplnil očakávania, a vedenie klubu mu neponúklo zmluvu na ďalšie obdobie. Sezónu 2010/11 odštartoval dvomi zápasmi v prvoligovom Prešove, následne sa upísal extraligovému Popradu. Po 24 odohraných zápasoch (12+17) odišiel do švédskeho MoDo, s ktorým sa dohodol na zmluve do konca sezóny. V MoDo patril medzi opory v útoku, keď v 25 zápasoch dosiahol 24 bodov za 12 gólov a rovnaký počet asistencií. Pred sezónou 2011/12 podpísal zmluvu s nováčikom KHL tímom HC Lev Poprad. Po 30 zápasoch v ktorých si pripísal 19 bodov (7+12) utrpel otras mozgu. Manažér klubu ho však obvinil, že zranenie len simuluje a koncom decembra 2011 s ním vedenie predčasne rozviazalo zmluvu. Po doliečení zranenia sa do konca sezóny upísal ruskému Dinamu Minsk. Pred sezónou 2012/13 sa rozhodol pre návrat do švédskeho Modo, s ktorým sa dohodol na ročnej zmluve. Sezónu 2013/14 začal v HC Košice, no už po 22 zápasoch prestúpil do fínskeho Jokeritu Helsinki, kde dosiahol 32 bodov v 34 stretnutiach. Pred sezónou 2014/15 podpísal so Slovanom Bratislava dvojročný kontrakt, s platnosťou do 30. apríla 2016. V júni 2016 podpísal dvojročnú zmluvu s HC Košice.

### Klubové štatistiky

## Reprezentácia
Slovensko reprezentoval na majstrovstvách sveta v rokoch 2001, 2002 (zlato), 2003 (bronz), 2009, 2011, 2014, 2018 a 2019. Spolu odohral **88** zápasov, v ktorých strelil 30 gólov.

### Reprezentačná štatistika

## Referencie

## Iné projekty

## Externé odkazy

* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HC Košice
Kategória:Hráči HK Poprad
Kategória:Hráči St. Louis Blues
Kategória:Hráči Phoenix Coyotes
Kategória:Hráči Dallas Stars
Kategória:Hráči Los Angeles Kings
Kategória:Hráči Mora IK
Kategória:Hráči Severstaľ Čerepovec
Kategória:Hráči HC LEV Poprad
Kategória:Hokejisti Dinama Minsk
Kategória:Hráči Modo Hockey
Kategória:Hráči Jokerit Helsinki
Kategória:Slovenskí hokejisti draftovaní NHL
Kategória:Hokejisti draftovaní klubom St. Louis Blues
Kategória:Majstri sveta v ľadovom hokeji
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2009
Kategória:Účastníci MS v hokeji 2011
Kategória:Účastníci MS v hokeji 2014
Kategória:Účastníci MS v hokeji 2018
Kategória:Účastníci MS v hokeji 2019
Kategória:Osobnosti z Košíc
Kategória:Držitelia Medaily prezidenta Slovenskej republiky